CELEX: 62008CJ0100
Language: sk
Date: 2009-09-10 00:00:00
Title: Rozsudok Súdneho dvora (tretia komora) z 10. septembra 2009.#Komisia Európskych spoločenstiev proti Belgickému kráľovstvu.#Nesplnenie povinnosti členským štátom - Články 28 ES a 30 ES - Ochrana druhov voľne žijúcich živočíchov a voľne rastúcich rastlín - Právna úprava týkajúca sa držby a obchodovania s vtákmi narodenými a odchovanými v zajatí legálne uvedenými na trh v inom členskom štáte.#Vec C-100/08.

Rozsudok Súdneho dvora (tretia komora) z 10. septembra 2009 – Komisia/Belgicko
      (vec C‑100/08)
      „Nesplnenie povinnosti členským štátom – Články 28 ES a 30 ES – Ochrana druhov voľne žijúcich živočíchov a voľne rastúcich rastlín – Právna úprava týkajúca sa držby a obchodovania s vtákmi narodenými a odchovanými v zajatí legálne uvedenými na trh v inom
         členskom štáte“
      
      1.                     Voľný pohyb tovaru – Množstevné obmedzenia – Opatrenia s rovnakým účinkom – Pojem (článok 28 ES) (pozri body 81, 82)
      2.                     Voľný pohyb tovaru – Množstevné obmedzenia – Opatrenia s rovnakým účinkom (články 28 ES a 30 ES; nariadenie Rady č. 338/97;
            nariadenie Komisie č. 865/2006) (pozri body 84 – 88, 91 – 93, 96 – 103, 110 – 113)
      3.                     Životné prostredie – Ochrana voľne žijúceho vtáctva – Smernica 79/409 – Pôsobnosť (smernica Rady 79/409) (pozri bod 106)
      Predmet
      
         
               Nesplnenie povinnosti členským štátom – Porušenie článku 28 ES – Ochrana druhov voľne žijúcich živočíchov a voľne rastúcich
                  rastlín – Zákaz držby určitých vtákov legálne uvedených na trh v iných členských štátoch
               
            Výrok
      
         
                  1.
               
               
                  
               
               
                  	Belgické kráľovstvo si tým, že:
               
            –        podmienilo dovoz, držbu a predaj vtákov narodených a odchovaných v zajatí, ktoré boli legálne uvedené na trh v iných členských
         štátoch, splnením obmedzujúcich podmienok ukladajúcich dotknutým subjektom na trhu, aby menili označovanie ich druhov tak,
         aby zodpovedalo osobitným podmienkam vyžadovaným belgickou právnou úpravou, a tým, že nepripustilo označovanie uznávané v iných
         členských štátoch, ani osvedčenia vystavené podľa nariadenia Rady (ES) č. 338/97 z 9. decembra 1996 o ochrane druhov voľne
         žijúcich živočíchov a rastlín reguláciou obchodu s nimi, a
      
      –        zbavilo obchodníkov možnosti získať výnimky zo zákazu držby pôvodných európskych vtákov legálne uvedených na trh v iných členských
         štátoch,
      
      nesplnilo povinnosti, ktoré mu vyplývajú z článku 28 ES.
      
         
                  2.
               
               
                  
               
               
                  	Belgické kráľovstvo je povinné nahradiť trovy konania.